رحت مني وعفت ظلك على الباب
وآثار الدمع بتراب خده
لا ينلم وألمه واخذه اوياي
ولا ترهم ابوجهه الباب أسده
ينشدوني اعله ظلي ماكو عالگاع
أگلهم: شمس ماكو من الموده
وآني ابنبرتي انسان ديموت
احس زحمه أگلهم: باقي عده
گلي: اشطلع من عيني تمثال
منو.. فك صفنتك والموت شده
أقنع فرگتك بحچايه تنگال
طالع مقنع واشلون أرده..؟
لچمه اعله الهوى خليت ذكراك
اذا جرت النفس بالجرح أصده
گالولي: مشه والجرح تنساه
أگلهم: هذا دم معناه بعده